欽定古今圖書集成/博物彙編/藝術典/第161卷

以2025年1月13日从维基文库导出

← 博物彙編 藝術典 第一百六十卷

欽定古今圖書集成

博物彙編 第一百六十一卷

博物彙編 藝術典 第一百六十二卷 →

姊妹计划: 数据项

欽定古今圖書集成博物彙編藝術典

第一百六十一卷目錄

醫部彙考一百四十一

目門四

徐春甫古今醫統〈五輪病證　八廓病證　八廓辨　七十二證歌　圓瞖

冰瞖　滑瞖　澀瞖　散瞖　浮瞖　沈瞖　白瞖黃心　橫瞖　棗花　黑圓瞖　偃月

瞖　五風變化　驚振　雷頭風　高風雀目　綠風　烏風　青盲　黑風　黃風　胎患

傷寒熱病後黑昏　肝經積熱　混睛　努肉攀睛　瞼生風粟　黑瞖如珠　花瞖白陷

冰霞深瞖　膜入冰輪　釘瞖外障　玉瞖浮睛　逆順生瞖　雞冠蜆肉　兩瞼粘膿

胞肉凝脂　拳毛倒睫　碧瞖　鶻眼凝睛　神祟眼痛　旋螺尖起　轆轤展睛　打撞傷

損　迎風冷淚　白膜侵睛　青膜內障　羞明怕日　小兒痘瘡　漏睛膿血　蟹睛突起

風牽出瞼　血灌瞳人　眯目飛塵　天行赤眼暴瞖　天行赤眼　爛弦風瞼　暴風客

熱　瞼硬睛疼　痛如針刺　瞳人乾缺　風癢難任　黃膜上衝　赤膜下垂　瞼中生贅

血瞖包睛　小兒疳眼　早晨疼痛　午後昏矇　女人血氣逆流　痛極憎寒　起坐生

花　行血為治目之綱　散熱為治目之要　腫痛昏矇〉

王肯堂證治準繩〈五輪　八廓　開導說　點服藥說　鉤割針烙說　論

目痛　天行赤熱　暴風客熱　火脹大頭　羞明怕熱　瞼硬睛疼　赤痛如邪　氣眼

痛如針刺　熱結膀胱　大小雷頭風　左右偏頭風　陰邪風　陽邪風　卒腦風　巔頂

風　遊風　邪風〉

藝術典第一百六十一卷

醫部彙考一百四十一醫部彙考一百四十一

目門四目門四

《明徐春甫古今醫統》

《明徐春甫古今醫統》

五輪病證五輪病證

血輪病：因心經火熱，驚恐所生，宜瀉心涼肝。所病大 小眥赤爛，多生浮瞖，血灌瞳人，大眥先赤，小眥左眼 先病傳右眼皆屬心。

《氣輪》病，因肺熱，白睛紅腫，多主瘀血有淚，白膜侵睛， 名曰「氣障。」而亦因侵冒寒暑，憂思所生，宜宣肺補心。 《風輪》病，因肝經積熱，怒氣太盛所生，病則昏暗黑花， 頭痛流泪，宜瀉肝補肺。 《肉輪》病，因脾胃勞倦，飲食不節，熱毒厚味所生，病則 上下瞼澀，眼胞腫起，努肉侵睛，外生小塊在廓，名曰 「偷鍼」，倒睫拳毛，皆屬於脾，宜瀉肝清脾。

水輪病，因腎經虛弱，酒色太過，相火所成。病則眼目 青暗，頭痛冷淚，睹人物若煙，視太陽若水。久而失治， 青盲內障，宜補腎補肝。

八廓病證八廓病證

開泉廓屬小腸經，病主瘀肉侵睛。

《水穀廓》屬脾經，病主頭額常痛，眵淚多黑花。

「會陰廓」，屬腎經，病主昏暗，淚生睛痛。

抱陽廓屬命門，病。主瞼肉赤腫，睛痛，多瘀血。

清淨廓屬膽經，病主兩眥癢痛淚出。

傳道廓屬大腸經。病主昏朦多淚。

津液廓，屬膀胱經，病主血絲侵睛，努肉生瞼。

養化廓屬肝經。主赤筋，拳毛倒睫。

八廓辯八廓辯

經云：「眼屬五臟六腑，百脈之精而具明。」故五輪之說， 有所本也。八廓之說，無義可據，《綱目》所以刪之。甫考 八廓，乃後世龍木禪師論五行八卦配合之意，於義 不切。奈何傳誤既久，俗習一辭，遽爾釐刪，似為脫簡。 夫何世謂眼科開口，五輪八廓，若遺言者，即謂弗工。 姑存而辯之，以俟杜漸。

七十二證歌七十二證歌

圓冰滑澀散浮沉。白瞖黃心橫瞖新。棗花黑偃兼風 變，驚振雷頭雀目生。綠烏青黑黃風障，胎患傷寒熱 後昏。肝經積熱混睛膜，努肉攀睛兩眼粘。黑瞖如珠 花瞖陷，冰霞深瞖入冰輪。釘瞖根深浮玉瞖，偶然逆 順忽然成。雞冠蜆肉瞼生粟，胞肉膠凝與漏睛。蟹睛 突起迎風淚，倒睫拳毛碧瞖分。鶻眼凝睛神祟痛，旋 「螺突起轆轤形。打傷撞損風牽瞼，血灌瞳人眯目塵。 天行赤眼暴赤瞖，胎赤風眩客熱侵。瞼硬睛疼痛如 刺，瞳人乾缺癢難任。黃膜上衝赤膜下，瞼中生贅與 通睛。疳眼斑瘡青膜障，青盲起坐更生星。血瞖包睛 女子逆，早晨午後有其因。痛極憎寒與傷損，七十二 候此分明。」

圓瞖圓瞖

圓瞖初起，如輕煙薄霧，不痛不癢，漸而失明，名曰「內 障。」或先病一目，後則俱病。此是腦脂流下，肝風衝上， 宜以金鍼撥之，服防風散。

冰瞖冰瞖

冰瞖初患，頭額眉瞼遍痛，眼中赤澀。此由肝臟積熱， 久成內障，其瞖如冰，瞳人漸大。宜服「還睛丸

滑瞖滑瞖

滑瞖初患，不癢不痛，先病一目，後乃相牽，漸漸失明， 有瞖如水銀珠子，亦由腦脂流下，肝風上衝。宜「決明 散。」

澀瞖澀瞖

澀瞖先病一目，後兩目俱病，如雲霧朦罩，不見三光， 陰看則大，陽看則小，瞳人欲散，宜「還睛丸。」

散瞖散瞖

散瞖初因風熱上攻，久而生瞖，漸而失明，其瞖如雲 霧布散，太虛滿如帛蒙物，遂成內障。宜服「蟬花無比 丸。」

浮瞖浮瞖

浮瞖初患一目，久則俱病，亦因肝風上衝，腦脂流下， 瞖如銀色。宜服「墜瞖丸。」

沉瞖沉瞖

此因肝臟勞熱，常見黑花，年久凝結成瞖，色青白，瞳 人若沉，如在水中。宜「還睛丸。」

白瞖黃心白瞖黃心

此由勞傷太過，虛熱上攻，有時昏矇，不能辯物，久成 內障，白瞖中黃。宜服「參茯還睛丸。」

橫瞖橫瞖

此證瞳人有膜，青白色，其瞖上下皆平，中有如橫劍 之狀。宜服「還睛丸。」

棗花棗花

此證頭旋腦熱，痛癢不休，眼前常見黃黑花，眼中有 瞖，參差如棗花，宜服「參茯還睛丸。」

黑圓瞖黑圓瞖

此證頭旋腦熱，眼黑生花，肝膽積熱，風火上衝，腦脂 結成瞖如煙色，隱隱深沉，如水之中，不能視物。宜服 「瀉肝散。」

偃月瞖偃月瞖

此證為肝腎俱勞，致生瞖障如偃月，白色，不能辯物。 服「墜瞖丸。」

五風變化五風變化

此證乃是虛勞內熱，嘔吐傷睛，腦熱生風，令目失明。 初覺宜服除風湯，後服「補腎丸。」

驚振驚振

此因五臟虛勞，肝氣內促，熱上衝腦，毒氣流下眼中， 而成白瞖，故成內障。宜服「鎮肝丸。」

雷頭風雷頭風

此證因熱毒上衝於頭，及面目頸項俱腫痛，故曰「雷 頭風。」久而毒氣入目，致令失明，瞳人漸大，宜服瀉肝 散。

高風雀目高風雀目

此因臟腑熱極，腎水不滋，金不制木，肝氣損目，久則 變為青盲不見。宜服「瀉肝散。」

綠風綠風

此證頭旋額痛，眼內多赤，常見紅黑不定，皆因肝風 熱盛，致令瞳人綠閉，久則無見。宜服「還睛丸。」

烏風烏風

此證不痛不癢，漸漸昏暗，是由氣澀使然，真如烏風， 宜服「補腎丸。」

青盲青盲

此證多因酒色太過，內傷腎氣，不痛不癢，漸失其明， 眼目俱不傷損，有似常人，只因一點腎氣不充，故無 所見。有謂瞳人反背，有謂瞖膜遮蒙，皆非也。宜服還 睛滋腎之藥。

黑風黑風

此證頭旋腦痛，眼澀生花，往來黑暈，乃是肝臟虛勞， 致使失明，瞳人漸小。宜「補肝丸。」

黃風黃風

此證多因胃火太盛，上衝頭目，初病痛澀，久則昏花， 如霧漫天，紅焰煌煌，漸至失明。宜「瀉胃散、決明散。」

胎患胎患

此證因母懷孕之時，酸甘太過，酒色不禁，移毒於胎， 致生目疾，或赤或爛，或膜或瞖，宜服「清涼散。」

傷寒熱病後黑昏傷寒熱病後黑昏

此因熱病愈後，臟氣未痊，餘熱未盡，或多食毒味，致 令眼前黑暗，瞳人開大，視物不明，宜服「熊膽丸。」

肝經積熱肝經積熱

此因肝經熱甚，毒氣入腦，下注於目，赤澀生瞖，或聚 或散，初輕而漸重。宜服「酒調散、瀉肝散。」

混睛混睛

此證初起不痛不癢，漸覺昏矇。亦因勞神太過，熱熾 生風，肝邪為瞖，而成內障，久則失明。宜養血瀉肝散。

努肉攀睛努肉攀睛

此因心肺二經火邪衝目，至有內眥肉息，漸起攀睛， 久而不退，必定失明。宜服洗心瀉肺湯，外點「老膜散」， 及用手法去之。

瞼生風粟瞼生風粟

此因脾胃積熱，肝木生風，致使兩瞼內生風粟如粟子，磨搽目珠，痛成瞖障，久久漸昏，流淚不止。宜先以 燈草去粟去血，後服清脾退熱除風之藥。

黑瞖如珠黑瞖如珠

此因肝經積熱，勞作腎虛，致使冷痛出淚，烏睛上邊 黑瞖凸起如珠。宜服除風湯，後服「補腎丸。」

花瞖白陷花瞖白陷

此證初患，頭痛腫澀，淚出難開，眼中白瞖如碎米，或 如魚鱗陷凹，為肝風太盛，血氣俱虛。宜用疏風活血 湯，外點「熊膽膏。」

冰霞深瞖冰霞深瞖

此因肺熱肝風，致令黑睛生白瞖，如冰霞之象，不宜 鉤割，宜服「茺蔚子散。」

膜入冰輪膜入冰輪

此證虛勞之過，肝臟風熱，年久烏睛變為白衣，漸入 冰輪。若有血根、血筋，難治。宜服「活血湯」、鎮心丸。

釘瞖外障釘瞖外障

此因心火肝風，上炎入目，致使赤腫有淚，怕日羞明， 疼痛太甚，生瞖如釘，高突如粟。宜服除熱瀉心湯，後 服「定志丸。」

玉瞖浮睛玉瞖浮睛

此因熱鬱不退，使生白膜，如玉凝睛，或痛或腫，久則 滿睛失明。宜服「退瞖湯。」

逆順生瞖逆順生瞖

此因五臟虛勞，風熱壅蔽，時常赤腫，至漸生瞖，或從 上生，或從下生，上下交貫，甚則厚如努肉，侵及瞳人。 白睛紅者，先服知母飲，後服「補虛人參丸。」

雞冠蜆肉雞冠蜆肉

此因脾胃積熱，毒氣入腦而流於目，以致目生肉瞖， 如雞冠蜆肉之狀，鉤割可去，宜服「茺蔚子丸、搜風湯。」

兩瞼粘膿兩瞼粘膿

此因脾胃熱毒壅於胞，致使兩瞼澀赤，多眵如膿，或 眼皮番出，眥角不開。宜服涼血活血湯，外用消風湯 洗。

胞肉凝脂胞肉凝脂

此因脾胃伏熱，風邪上衝，久則眼胞內生肉瞖如粟 米，破爛如桃膠之象。雖內服藥，必先去餘肉及瘀血， 點「退毒膏」方可。

拳毛倒睫拳毛倒睫

此因脾肺熱壅，致令眼弦癢澀，日以手揩，以致倒睫。 有因勞倦思慮太過，致令脾氣下陷而睫倒，則毛拳 反內，眼珠受害，漸生瞖膜，久而不起，必致失明。宜以 方法健起眼皮，先服「細莘湯」，後服補脾藥。

碧瞖碧瞖

此因風熱久亢，而生碧瞖，淡青色，於黑睛上，不痛不 癢，久則失明。宜服「退瞖散。」

鶻眼凝睛鶻眼凝睛

此因五臟風熱結積而然。所患眼目忽然疼痛，眼珠 脹硬，轉迴不隨，血氣凝滯，不能榮轉。宜鍼合谷諸穴， 以引氣血通流，後用「摩風膏」塗之，宜服「搜風湯。」

神祟眼痛神祟眼痛

此因心火積鬱，血熱為病，或日輕夜重，或好惡不常， 久久延患，謂之「邪祟。」宜服安心丸、養心補血湯。

旋螺尖起旋螺尖起

此因腎水不足，肝火有餘，上注目中，初覺脹痛，漸生 瞖子，起至黑睛，高突如旋螺。宜服「瀉肝散」、補腎丸。

轆轤展睛轆轤展睛

此因臟腑壅毒，致目之患。兩瞼上下各開番反，不相 遮蔽，睛出狀如轆轤，惟直視不能轉動，急用瀉肝散、 麥門冬湯。

打撞傷損打撞傷損

若因跌打傷損，積血注目者，宜敷止血藥，內宜「行血 當歸川芎湯。」其或物傷，眼珠突出，可從容以手輕輕 托進，緩緩揉定。不可洗面及目。若有污血在面上，可 用熱酒淋絹封貼面上，少時取下血自去，宜地黃酒、 除風湯。

迎風冷淚迎風冷淚

此證肝風入目，陽氣內伏，外面迎風，則淚隨出。內風 以應外風，亦各從其類也。至夏月陽氣在外，則不出 淚，則風亦在外故也。若久而肝虛，夏月亦有淚也。宜 服「細莘茺蔚子散。」

白膜侵睛白膜侵睛

此證肝虛肺盛，故有白膜侵上，黑睛白珠多赤，亦肺 有火邪。先服瀉肺散，後服。《花散》。

青膜內障青膜內障

此為肝風太過，入目生青膜蔽睛，如霧如煙。此因熱 久生風，致有此障。久而不退，必致失明。宜點「八寶散， 服瀉肝養金之藥。」

羞明怕日羞明怕日

此蓋因脾經濕熱鬱目中，瞼不能開，疼痛流淚，怕日 羞明，此則內火所惡外火而然也。宜服「瀉脾散」，及去 水穀、地廓三焦濕熱

小兒痘瘡小兒痘瘡

此因痘毒未盡，餘熱在目，故目害，只宜清涼解毒，不 須點藥。

漏睛膿血漏睛膿血

此因五臟積熱，毒鬱不散，以致目內生瘡，膿血泛流， 久則清漿，因而成漏，甚者破陷失明，宜服「黃芪湯。」

蟹睛突起蟹睛突起

此因五臟熱毒所攻，至令烏睛上有黑瞖突起，如蟹 睛之狀。初起急服桔梗飲，後服「補睛丸。」有用小鍼剌 蟹睛上流出清水，以藥點之而愈者。

風牽出瞼風牽出瞼

此因脾胃積熱，肝經風盛，致患赤瞼相牽，甚則眼胞 掉出。治宜刺去瘀血，烙以燈燧，宜服「黃芪湯。」

血灌瞳人血灌瞳人

此因外物觸傷，不曾散行敗血，以致血灌瞳人，或腫 或脹，疼痛難開，不治則失明。宜服止痛沒藥散，後用 活血散，點以「七寶膏。」

眯目飛塵眯目飛塵

此因飛塵入目，粘貼瞼皮，睛上疼痛，滲澀難開，不能 睹物。治須翻出眼皮，用綿拭淨，方點藥。宜服「寧心丸。」

天行赤眼暴瞖天行赤眼暴瞖

此因運氣所加，風火淫鬱，大概患眼赤腫，淚出而痛， 或致頭額俱痛，漸生瞖障，遮蔽瞳人，紅紫不散，必有 瘀血，宜去之，可服「瀉肝散、鎮心丸。」

天行赤眼天行赤眼

亦因運氣流行，忽然疼痛，淚出鼻塞不利。初患一目， 後復相傳，或二七後亦不愈。不宜去血，宜服瀉肝兼 散邪，外用洗藥。

爛弦風瞼爛弦風瞼

此因脾胃積熱，風邪相干，致患眼弦赤爛。小兒皆因 胎氣風熱之毒，宜用「碧雲膏」塗之，後服「黃芪湯。」

暴風客熱暴風客熱

此因三焦積熱，久則攻目，忽然白睛紅腫，壅蔽烏睛， 痛癢不一，淚出難開。先用洗肝散，後服「補肝丸。」

瞼硬睛疼瞼硬睛疼

此因風熱凝滯，鬱結不散，久則生瞖，不能視物。宜煨 鹽煎洗，點以紫金膏，服活血清熱疏風之劑。

痛如鍼刺痛如鍼刺

此證先惟頭痛淚出，漸至痛如鍼剌。此是心經伏火， 鬱蒸太過，久則瞖膜蔽睛。急宜洗心涼膈。

瞳人乾缺瞳人乾缺

此因腎虛肝熱，致令瞳人乾缺，上下短長，斜偏不正， 久而損目失明。先宜洗肝散，後服「補腎丸。」

風癢難任風癢難任

皆因風熱太盛，所以癢澀難任，或有迎風便癢，久則 兩瞼赤爛。宜去瘀血，洗以煨鹽，煎服「補肝湯。」

黃膜上衝黃膜上衝

此證初患赤澀淚出，漸而白睛下邊黃膜衝上，烏睛 遮蔽瞳人，皆因肝風胃熱所致。則宜《點文推》雲，「服瀉 脾散。」

赤膜下垂赤膜下垂

此證赤痛發歇年久，漸至黑睛上邊，生有赤膜垂下， 如紅霞之狀，俗云「倒垂簾瞖」，則宜點《武推》雲：「服清涼 散。」

瞼中生贅瞼中生贅

此證脾胃積久而發出，以致瞼內生贅，如粟如黍，或 有血塊，俱以手法去瘀血，服活血清熱藥而愈。

血瞖包睛血瞖包睛

此證多因心經熱壅，肝臟虛勞，致有赤脈侵睛，赤肉 擁簇黑睛，如橡斗包裹之狀。有因上下瞼有粟，而致 有瘀血者，先去瞼內瘀血，後服「活血湯」及「退雲散。」

小兒疳眼小兒疳眼

此證多是飲食炙煿，甘辛積熱，以致脾胃成疳，上攻 眼目，赤澀烏珠有瞖，久漸變白，宜速治療，若不早除， 多成固疾。初服清熱飲，次服「五疳丸。」

早晨疼痛早晨疼痛

此因虛陽上攻，頭風注目，早晨血氣皆從上行，故虛 陽得風火而勢益盛，故疼痛也。宜服芎藭散及白蒺 藜散。

午後昏矇午後昏矇

此因陰虛不足，滯而不行血至午後則斂，而氣不充 其血故也。此皆陰虛腎弱，先服「回陽養血湯，後服滋 腎丸。」

女人血氣逆流女人血氣逆流

此證得之經血不通，氣血逆行，而上攻於目，故目每 害之。滿眼紅筋，或如血瞖包睛之狀，甚者血灌瞳人。 治此者，但只通經，而目隨愈，宜服破血通經之藥。

痛極憎寒痛極憎寒

目痛憎寒，乃為陽虛而生外寒，宜固衛氣，兼治目痛。 若或發熱而憎寒者，必有外感，宜從羌活湯發散之， 不須治目，而目痛自愈。今專是科者，但見憎寒，輒用附子，此之謂不知本者。

起坐生花起坐生花

此證眼前黑花簇飛，不疼不痛，無眵無淚。蓋是腎肝 虛憊，氣不充周，以致視有如無，睹無若有，氣血不足， 水木不榮，此皆不宜點藥，可服補腎湯及羊肝丸、益 腎丸之屬。

甫按：「七十二證，古者有之，茲錄之以成全書。至於論治，則又不可執於是而昧法之大綱也。夫大綱者，標本也，氣血也，風火也。知此三者，目病其庶幾乎。」

《行血為治目之綱》

《行血為治目之綱》

經曰：「目得血而能視」，故血為目之主。血病則目病，血 凝則目脹，血少則目澀，血熱則目腫。所以古人治目， 惟取神庭、上星、顖會、前頂、百會血，故瞖者可使立退， 痛者可使立已，眛者可使立明，腫者可使立消。今人 亦有去血之法，惟可施於暴熱暴腫，又不宜以為法 之常也。何則？今人多是七情之鬱火，氣血之耗損，故 「去血太多，而目愈槁，無所滋榮，病益熾矣。所以彌年 不愈，終久失明，卒致不治也。」為今治者，只以活血涼 血為上策，而滋陰降火以收功。此蓋治目之大綱，固 無所損，而必收十全之功，醫者不可以不審也。

《散熱為治目之要》

《散熱為治目之要》

按：河間云：「目病屬火」，故其理也。病之始起，可以峻用 寒涼，或兼七情鬱滯，氣血停凝，以致熱壅而為目病 者，則當於苦寒劑中而加之以辛溫之藥而發散之， 導滯開鬱，而氣血風火豈不從而發散者乎？故曰：「散 熱為要」，亦表裏之意也。

腫痛昏矇腫痛昏矇

目病發壅腫。兩瞼如桃。合而為一。痛不可忍者。宜用 「防風通聖散。」下之立愈。

血氣壅腫，四物湯加龍膽草、防己、防風、羌活之屬。 實熱上衝而痛，黃連瀉火，當歸補血。心煩加梔子，便 祕加大黃。

久病目昏，當用「八珍湯」，加羌活、防風、甘菊佐之，不可 服寒涼之藥。

《王肯堂證治準繩》

《王肯堂證治準繩》

五輪五輪

金之精騰結而為氣輪，木之精騰結而為風輪，火之 精騰結而為血輪，土之精騰結而為肉輪，水之精騰 結而為水輪。氣輪者，目之白睛是也，內應於肺，西方 庚辛申酉之金。肺主氣，故曰「氣輪。」金為五行之至堅， 故白珠獨堅於四輪。肺為華蓋，部位至高，主氣之升 降，少有怫鬱諸病生焉。血隨氣行，氣若怫鬱，則火勝 而血滯，火勝而血滯，則病變不測。火剋金，金在木外， 故氣輪先赤。金剋木而後病及風輪也。金色尚白，故 白澤者順也。風輪者，白內青睛是也。內應於肝，東方 甲乙寅卯，厥陰風木，故曰「風輪。」目竅肝，肝在時為春， 春生萬物，色滿宇宙，惟目能鑒，故屬竅於肝也。此輪 清脆，內包膏汁，有涵養瞳神之功，其色青，故青瑩者 順也。世人多黃濁者，乃濕熱之害，唯小兒之色最正。 至長食味，則泄其氣，而色亦易矣。血輪者，目兩角大 小眥是也。內應於心，南方丙丁巳午火，心主血，故曰 「血輪。」夫火在目為神光，火衰則有昏瞑之患，火炎則 有焚燎之殃。雖有兩心而無正輪。心，君主也，通於大 眥，故大眥赤者，實火也。心包絡為小心，小心，相火也。 代君行令，通於小眥，故小眥赤者，虛火也。若君主拱 默，則相火自然清寧矣。火色赤，唯紅活為順也。肉輪 者，目睥是也。中央戊己辰戌丑未之土，脾主肉，故曰 「肉輪。」脾有兩葉，運動磨化水穀外亦有兩脾，動靜相 應。開則萬用，如陽動之發生，閉則萬寂，如陰靜之收 斂。土「藏萬物而主靜，故睥合則萬有寂然而思睡，此 藏納歸靜之應也。土為五行之主，故四輪亦為睥所 包涵，其色黃，得血而潤，故黃澤為順也。」《華元化》云：「目 形類丸，瞳神居中而前，如日月之麗東南而晚西北 也。內有大絡六，謂心、肺、脾、肝、腎、命門各主其一；中絡 八，謂膽、胃、大小腸、三焦、膀胱各主其一。外」有旁支細 絡，莫知其數，皆懸貫於腦，下連臟腑，通暢血氣，往來 以滋於目。故凡病發，則有形色絲絡顯見，而可驗內 之何臟腑受病也。外有二竅，以通其氣，內有諸液，出 而為淚，有神膏、神水、神光、真氣、真元、真精，此皆滋目 之源液也。神膏者，目內包涵膏液，如破則黑稠水出 是也。此膏由膽中滲潤精華所結成者，能涵養瞳神， 衰則有損。神水者，由三焦而發源，先天真一之氣所 化。在目之內，雖不可見，然使觸物損破，則見黑膏之 外，有似稠痰者是也；在目之外，則目上潤澤之水是 也。水衰則有火勝燥暴之患，水竭則有目輪大小之 疾，耗澀則有昏眇之危，虧者多，盈者少，是以世無全 精之目。神光者，謂目自見之精華也。夫神光發於心， 源於膽火之用事。神之在人也大矣！在足能行，在手 能握，在舌能言，在鼻能嗅，在耳能聽，在目能視。神舍 心，故發於心焉。真血者，即肝中升運滋目經絡之血也。此血非比肌肉間易行之血，因其脈絡深高難得， 故謂之真也。真氣者，蓋目之經絡中往來生用之氣， 乃先天真一發生之元陽也。大宜和暢，少有鬱滯諸 病生焉。「真精」者，乃先後天元氣所化精汁，起於腎，施 於膽，而後及瞳神也。凡此數者，一有所損，目則病矣。 大概自圓而長，外有堅殼數重，中有清脆，內包黑稠 神膏一函，膏外則白稠神水，水以滋膏，水外則皆血， 血以滋水，膏中一點黑瑩，是膽所聚之精華，唯此一 點燭照鑒視，空闊無礙者，是曰水輪，內應於腎，北方 壬癸亥子水也。妙在三：膽汁、腎氣、心神也。五輪之中， 四輪不鑒，唯瞳神乃照物者，風輪則有包衛涵養之 功，風輪有損，瞳神不久留矣。或曰：「瞳神水也、氣也、血 也、膏也。」曰：「非也。」非血非氣，非水非膏，乃先天之氣所 生，後天之氣所「成。陰陽之妙道，水火之精華。血養水， 水養膏，膏護瞳神，氣為運用，神則維持，喻以日月，理 實同之。而午前則小，午後則大」，亦隨天地陰陽之運 用也。大抵目竅於肝，主於腎，用於心，運於肺，藏於脾。 有大有小，有圓有長，亦由稟受之異。男子右目不如 左目精華，女子左目不如右目光彩，此各得其陰陽 氣分之主也。然「聰愚佞直，柔剛壽夭，亦能驗目而知 之，神哉！豈非人身之至寶乎？」

八廓八廓

八廓，應乎八卦脈絡，經緯於腦，貫通臟腑，達血氣往 來以滋於目。廓為城郭，然各有行路往來，而匡廓衛 禦之意也。乾居西北，絡通大腸之腑臟，屬肺，肺與大 腸相為陰陽，上運清純，下輸糟粕，為傳送之官，故曰 「傳道廓。」《坎》正北方，絡通膀胱之腑臟，屬於腎，腎與膀 胱相為陰陽，主水之化源，以輸津液，故曰「津液廓。」艮 位東北，絡通上焦之腑臟，配命門。命門與上焦相為 陰陽，會合諸陰，分輸百脈，故曰「會陰。」廓震正東方，絡 通膽，腑臟屬於肝，肝膽相為陰陽，皆主清淨，不受濁 穢，故曰「清淨。」廓巽位東南，絡通中焦之腑臟，屬肝。肝 與中焦相為陰陽。肝絡通血以滋養，中焦分氣以化 生，故曰「養化。」廓離正南方，絡通小腸之腑臟，屬於心， 心與小腸相為臟腑，為陽受盛之胞，故曰胞陽廓。坤 位西南，絡通胃之腑臟，屬於脾，脾胃相為臟腑，主納 水穀以養生，故曰水穀廓。兌正西方，絡通下焦之腑 臟，配腎絡，腎與下焦相為臟腑，關主陰精化生之源， 故曰關泉廓。臟腑相配，《內經》已有定法，而三焦分配 肝腎者，此目之精法也。蓋「目專竅於肝，而主於腎，故 有三絡之分別焉。左目屬陽，陽道順行，故廓之經位 法象，亦以順行；右目屬陰，陰道逆行，故廓之經位法 象，亦以逆行。察乎二目兩眥之分，則昭然可見陰陽 順逆之道矣。」

《開導說》

《開導說》

夫目之有血，為養目之源，充和則發生，長養之功全 而目不病，虧滯則病生矣。猶物之有水，為生物之澤， 時中則灌溉滋生之得宜而物秀，旱澇則物壞矣，皆 一氣使之然也。是故天之六氣不和，則陰陽偏勝，旱 澇承之，水之盈虧不一，物之秀槁不齊，雨暘失時，而 為物害也。譬之山崩水湧，滂沛妄行，不循河道而流， 「任其所之，不得已而疏塞決隄，以泄其溢，使無淪溺 昏墊之患。人之六氣不和，水火乖違，淫亢承之，血之 旺衰不一，氣之升降不齊，營衛失調，而為人害也。蓋 由陰虛火盛，炎熾錯亂，不遵經絡而來，鬱滯不能通 暢，不得已而開澀導瘀，以泄其餘，使無脹潰損珠之 患」，與《戰理》同。其所有六，謂迎香、內睥、「上星、耳際左右 太陽穴也。內睥，正隊之衝鋒也。其功雖遲，漸收而平， 順兩太陽，擊其左右翼也，其功次之。上星穴，絕其餉 道也。內迎香」，抵賊之巢穴也。成功雖速，乘險而征，耳 際擊其遊騎耳。道遠功卑，智者不取。此實拯危之良 術，挫敵之要機。與其閉門捕賊，不若開門逐之為良 法也。蓋病淺而邪不勝正者，固內治而邪自退矣。倘 或六陽炎熾，不若開導通之，縱使其虛，雖有所傷，以 藥內治之功，而補其所虧，庶免瘀滯至極，而有潰爛 枯凸之患。惜乎開導之法，利害存焉，有大功於目，而 人不知，有隱禍於目，而人亦不知。其摧鋒挫銳，臨大 敵而拯禍亂，此其功之大也。耗液傷膏，弱光華而乏 滋生，此其禍之隱也。惟能識證之輕重。目之虛實。而 伐之。無過不及之弊。庶可為醫之良者。

《點服藥說》

《點服藥說》

病有內外，治各不同。內疾已成，外證若無，點之何益？ 外有紅絲赤脈，若初發乃微邪，退後乃餘賊，點亦可 消，服之猶愈。內病始盛，而不內治，只泥外點者，不惟 徒點無功，且有激發之患。內病既成，外病已見，必須 內外夾攻，點服並行，奈之何？人有愚拗不同，有喜服 而畏點者，有喜點而畏服者。不知內疾既發，非服不 除；外疾既成，非點不退。濬其流不若塞其源，伐其枝 不若斲其根，揚湯止沸不如釜底抽薪，此謂治本也。 內病既發，不服而除者，吾未之見也。物垢須濯，鏡垢 須磨。脂膏之釜，不經洗滌，烏能清淨？此謂治標也。若外瘴既成，不點而去者，吾亦未之見也。若內障不服 而點者，徒激其火，動其血氣，反損無益。服而點者亦 然。外障服而不點。病初發浮嫩不定者亦退。既已結 成者服。雖不發不長。所結不除。當內外夾攻。方盡其 妙。

《鉤割針烙說》

《鉤割針烙說》

鉤者，鉤起之謂割，割，去也。針非砭針之針，乃針撥瞳 神之針，烙即熨烙之烙。此四者，猶斬刈之刑，剪戮兇 頑之法也。要在審鞫明而詳奪定，然後加刑。先滅巨 魁，次及從惡，則情真罪當，而良善無侵濫之憂，強暴 無猖獗之患。《在治法》乃開泄鬱滯，滌除瘀積之術也。 要在證候明而部分當，始可施治。先伐標病，後去本 病，則氣和血寧，而精膏鮮傷耗之患，輪廓無誤損之 失。如鉤先須識定何處皮肉，筋脈浮淺，而手力亦隨 病輕重行之。如針先須識定內障證候，可針歲月已 足，氣血寧定者，方與之，庶無差謬。針後當照證內治 其本，或補或瀉，各隨其證之所宜。若只治其標，不治 其本，則氣不定，不久復為害矣。割如在氣、血、肉三輪 者可割。而大眥一塊紅肉。乃血之英。心之華也。若誤 割之則目盲。因神在而傷者死。有割傷因而惹風。乃 元虛之人犯燥濕。盛者潰爛為漏。為目枯。凡障若掩 及風輪之重厚者。雖可割。亦宜輕輕從旁淺淺披起。 及諸病。如攀睛努肉。雞冠蜆肉。魚子石榴赤脈。筋、 內睥粘輪等證可割。餘病及在風輪之淺者，誤割之 則珠破而目損。烙能治殘風潰眩，瘡爛濕熱，久不愈 者，輕則不須烙而治自愈。若紅障血分之病，割去者 必須用烙定，否則不久復生。在氣分之白者，不須用 烙。凡針烙皆不可犯及烏珠，不惟珠破，亦且甚痛，雖 有惡障厚者，鉤割亦宜輕輕淺淺披去外邊，其內邊 障底，只點藥緩伐，久自潛消。若鎌割風毒、流毒、瘀血 等證，當以「活法」審視，不可拘於一定針。瞳神反背，又 與內障之針不同，在心融手巧，輕重得宜，口傳親見， 非筆下之可形容。大抵鉤割針烙之治，功效最速，雖 有撥亂反正，乃乘險救危，要在心小而膽大，證的而 部當，必兼內治，方盡其術。

《論目痛》

《論目痛》

目痛有二：一謂目眥白眼痛，一謂目珠黑眼痛。蓋目 眥白眼疼屬陽，故晝則疼甚，點苦寒藥則效。《經》所謂 白眼赤脈，法於陽故也。目珠黑眼疼屬陰，故夜則疼 甚，點苦寒則反劇，《經》所謂瞳子黑眼，法於陰故也。婁 全善云：「夏枯草治目珠疼，至夜則疼甚者，神效。或用 苦寒藥點眼上，反疼甚者，亦神效。」蓋目珠者連目本， 目本又名目系，屬厥陰之經也。夜甚及用苦寒點之， 反甚者，夜與寒亦陰故也。丹溪云：「夏枯草有補養厥 陰血脈之功，其草三四月開花，遇夏至陰生則枯，蓋 稟純陽之氣也。故治厥陰目疼如神者，以陽治陰也。」 予周師，目珠疼，連眉稜骨痛，及頭半邊腫痛，遇夜則 作，用黃連膏子點上，則反大疼，諸藥「不效，灸厥陰少 陽，則疼隨止，半月又作，又灸又止者月餘。」遂以夏枯 草二兩，香附二兩，甘草四錢，同為細末，每服一錢五 分，用茶清調服，下咽則疼減大半，至四五日良愈。又 一男子年六十歲，亦目珠連眉稜，骨痛夜甚，用苦寒 劑點亦甚，與前證皆同。但有白瞖二點，在黑目及外 眥，與瞖藥皆不效，亦以此藥間。東垣「選奇湯。」又加四 物黃連煎服。并灸厥陰少陽而安。

天行赤熱天行赤熱

「目赤痛，或睥腫頭重，怕熱羞明，涕淚交流等證。」一家 之內，一里之中，往往老幼相傳者是也。然有虛實輕 重不同，亦因人之虛實，時氣之輕重何如，各隨其所 以而分經絡以發病。有變為重病者，有變為輕病者， 有不治而愈者，不可概言。此專為天時流行，熱邪相 感染，而人或素有目疾，及痰火熱病，水少元虛者，則 爾我傳染不一，其絲脈雖多赤亂，不可以為赤絲亂 脈證，常時如是之比。若感染輕而源清，邪不勝正者， 則七日而自愈。蓋火歟七，故七日火氣盡而愈。七日 不愈，而有二七者，乃再傳也。二七不退者，必其犯觸 及本虛之故，防他變證矣。

暴風客熱暴風客熱

非「天行赤腫，爾我感染」之比，又非寒熱似瘧，目痛則 病發，病發則目痛之比，乃素養不清，躁急勞苦，客感 風熱，卒然而發也。雖有腫脹，乃風熱夾攻，火在血分 之故，治亦易退，非若腫脹如杯等證，久積退遲之比。

火脹大頭火脹大頭

目赤痛而頭面浮腫，皮肉燥赤也。狀若大頭。傷寒夏 月多有此患，有濕熱風熱，濕熱多淚而睥爛，風熱多 脹痛而憎寒。若失治，則血滯於內，雖得腫消，而目必 有變矣。

羞明怕熱羞明怕熱

謂當明熱之處，而目痛澀，畏避不能開也。凡病熱者 十之六七，皆有此患，病源在於心、肝脾三經。總而言 之，不過一火燥之熱，病在陽分，是以怕熱，見熱則惡之，而澀痛思避。蓋己之精光弱，而不能勝彼之光，是 以處暗之所則清爽。怕熱無不足之證，羞明有不足 之證。若目不赤痛而畏明者，乃不足之證，為血不足， 膽汁少而絡弱，不能運精華以敵陽光之故。今人皆 稱怕日羞明者，俗傳音近之誤。蓋「日」、「熱」二音類近，習 俗呼誤已久，不察其理，遂失其正。只以怕熱羞明論 之，其理灼然可見。夫「明」字所包已廣，何用再申「日」字。 若以「日」字專主陽光言之，則怕熱一證無所歸矣。

瞼硬睛疼瞼硬睛疼

「不論有障無障，但兩瞼堅硬而睛疼，頭或疼者尤急。 乃風熱在肝，肝虛血少，不能營運於目絡，水無所滋， 火反乘虛而入，會痰燥濕熱，或頭風夾搏，故血滯於 睥肉，睛因火擊而疼，輕則內生椒瘡，重則為腫脹如 杯，瘀血灌睛等證。」治當傅退稍輭，翻睥開導之，吉。若 堅硬之甚，且漸漸腫起，而痛及頭腦，雖已退而復來， 其脹日高，雖傅治不退不輭者，此頭風欲成毒也。宜 服通肝散、二朮散。若有障膜，用春雪膏點之。

赤痛如邪赤痛如邪

每目痛則頭亦痛，寒熱交作，如瘧狀。凡病發則目痛， 目痛則病發，輕則一年數發，重則一月數發。蓋肝腎 俱虛之故。熱者內之陰虛火動邪熱也。寒者營衛虛， 外之腠理不實而覺寒也。若作風寒瘧病，或用峻削 之治，則血愈虛而病愈深矣。宜小柴胡合四物湯主 之。不效，則活血益氣湯。

氣眼氣眼

纔怒氣則目疼，宜酒調「復元通氣散。」

痛如針刺痛如針刺

目珠痛如針刺，病在心經，實火有餘之證。若痛驀然 一二處如針刺，目雖不赤，亦是心經流火，別其痛在 何部分，以見病將犯其經矣。宜服洗心散，次服還睛 散，及乳香丸、補肝散等。按：此證多有體勞目勞，營氣 不上潮於目，而如針刺之痛者，宜養其營，若降火則 殆矣。

熱結膀胱熱結膀胱

目病則小便不通利，而頭疼寒熱者方是。若小便清 利者非也，乃熱蒸於膀胱，先清利其水，後治其目則 愈矣。蓋太陽經脈，循目絡上行巔頂，故頭疼火極則 兼水化。又血虛者表疏，故發寒熱，熱甚則水氣閉澀， 而神水被蒸乏潤，安得不竭。

大小雷頭風大小雷頭風

此證不論偏正，但頭痛倏疾而來，疼至極而不可忍， 身熱目痛，便祕結者，曰「大雷頭風。」若痛從小至大，大 便先潤後燥，小便先清後澀，曰「小雷頭風。」大者害速， 小者稍遲，雖有大小之說，而治則同。若一失緩，禍變 不測，目必損壞，輕則凹凸，重則結毒，宜早為之救，免 於禍成。世人每慮此患害速，故疑於方犯，惑於鬼祟， 深泥巫祝，而棄醫治，遂致禍成，悔無及矣。

左右偏頭風左右偏頭風

「左邊頭痛右不痛，曰左偏風。右邊頭痛左不痛，曰右 偏風。」世人往往不以為慮，久則左發損左目，右發損 右目。有左損反攻右，右損反攻左，而二目俱損者。若 外有赤痛淚熱等病，則外證生；若內有昏眇眩運等 病，則內證生矣。凡頭風痛左害左，痛右害右，此常病 易知者。若難知者，左攻右，右攻左，痛從內起，止於腦， 則攻害也遲；痛從腦起，止於內，則攻害也速。若痛從 中間發，及眉梁內上星中發者，兩目俱害，亦各因其 人之觸犯，感受左右偏勝，起患不同，遲速輕重不等。 然風之害人尤慘，若能保養調護，亦可免患。愚者驕 縱，不知戒忌，而反觸之，以致患成而始悔，良可痛哉。

陰邪風陰邪風

額板骨，眉稜骨痛也。發則多於六陽用事之時。元虛 精弱者，則有內證之患。若兼火者，則有外證之病。

陽邪風陽邪風

腦後，枕骨痛也。多發於六陰用事之月，發則有虛運 耳鳴之患。久而不治，內障成矣。

卒腦風卒腦風

「太陽內」如椎似鑽一團而痛也。若痛及目珠，珠外有 赤脈，縱貫及瘀滯者，必有外之惡證來矣。若珠不赤， 痛，只自覺視，如雲遮霧障，漸漸昏眇者，內證成矣。急 早治之，以免後慮。

巔頂風巔頂風

天靈蓋骨內痛極，如椎如鑽也。陽分痛尤甚，陰分痛 稍可。夾痰濕者，每痛多眩運。若痛連及珠子，而脹急 瘀赤者，外證之惡候。若昏眇則內證成矣。成內證者， 尤多於外者。

遊風遊風

頭風痛無常位，一飯之頃，遊易數遍，而不能度其何 所起止也。若痛緩而珠赤有障起者，必變外障；痛甚 而腫脹緊急者，必有瘀滯之患。久而失治，不赤痛而 昏眇者，內證來成外證者多，然為害遲，如各風耳。

===邪風===人素有頭風因而目病，或素目病因而頭風，二邪並 立搏夾而深入腦袋，致傷肝膽諸絡，故成此患。頭痛 則目病，目病則頭痛，輕則一年數發，重則一月數發， 頭風目病，常並行而不相悖也，非若雷頭風，風火搏 激而瘀滯之急者，又非若天行赤熱傳染之邪，客風 暴熱之風火寄旅無定，及諸火脹頭痛之比。此專為 自家本病久成者，非若彼之標病新來之輕者。若赤 痛脹急，則有外證之候。若無赤痛而只內脹，及赤痛 不甚，無瘀滯之證，而只昏眇者，內證成矣。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- 維基小霸王

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第161卷

关于